ناتو باش کاتیبی ینس استولتنبرگ، ناتو موقاویله‌سی‌نین اتفاق ایچی همرایلیگه تانیملایان 5-جی ماده‌دکی امنیت تأمیناتی‌نین ایسرائیل اوچون کئچرلی اولمادیغینی دئییب.
استولتنبرگ، آلمان د اشپیگل درگیسینه وئردیگی موصاحیبه‌ده، "ایرانین تهدیدلرین‌دن هئچ بیر اؤلکه ایسرائیل قدر تأثیرلنمیر. بیر سالدیری اولماسی وضعیتینده ناتو ایسرائیلی قورویور مو"؟ سوا‌لی اوزرینده ایسرائیلین طرفداش اولدوغونو دئییب آنجاق ناتو عضوو اولمادیغینا دقتی چکدی.
ناتو-نون یاخین شرق باریش پروسه‌سینه و بؤلگه‌دکی نیظامی موناقیشه‌لره داخیل اولمادیغینی بیل‌دیرن استولتنبرگ،
بو بیزیم وظیفه‌میز دئییل" ایفاده‌سینی ده ایشلدیب.
ایران نوکلئر موقاویله‌سی باره‌ده آمریکا رهبرلیگی ایله دیگر موتتفیق‌لر آراسیندا فیکیر آیری‌لیق‌لاری‌نین اولدوغونا ایشاره ائدن ایستولتنبرگ،
ایران موقاویله‌سی گئچرلیلیغینی ساخلاییر. سوال بو، آمریکا اولما‌دان بونون گئدیب گئتمیه‌جگی. هر نه اولورسا اولسون، آمریکانین آوروپا‌لی شیرکت‌لره قارشی تحریم‌لری‌نین تأثیری بؤیوک اولا‌جاق" دئدی.
